Гэтая заява стала адказам на нядаўняе выказваньне міністра абароны Расеі Сяргея Іванова, што з часам стварэньне такога супольнага войска магчымае. Леанід Мальцаў патлумачыў, што ўспрымае меркаваньне расейскага калегі як прагноз, які можа зьдзейсьніцца ў выпадку прыняцьця палітычных рашэньняў. Міністар абароны Беларусі падкрэсьліў, што войскі, якія ўваходзяць у рэгіянальную беларуска-расейскую вайсковую групоўку, што існуе цяпер, падпарадкоўваюцца нацыянальным камандаваньням.